laion/Wikipedia-Exotic huggingface dataset:
טור-כריסטיאן קרלסן

טור-כריסטיאן קרלסן (נולד ב-15 ביוני 1975) הוא סקאוט ומנהל ספורטיבי נורווגי. טור-כריסטיאן קרלסן, החל בתפקיד ראש מערך הסקאוטינג של קבוצת גראסהופרס ציריך השווייצרית. לאחר כשנתיים בתפקיד עבר קרלסן לאנגליה והיה לראש מערך הסקאוטינג של ווטפורד מחוץ לאנגליה. במהלך דרכו כסקאוט עבד קרלסן בגרמניה כסקאוט הראשי של באייר לברקוזן והנובר 96 כשלאחר מכן עבד כסקאוט אחראי בזניט סנט פטרסבורג מהליגה הרוסית. בספטמבר 2008, חתם קרלסן על חוזה לארבע שנים כמנהל הספורטיבי של קבוצת פרדריקסטאד הנורווגית, אך ב-22 בינואר 2009, עזב את התפקיד לאחר חילוקי דעות עם מאמנה הראשי של הקבוצה. ב-12 במרץ 2012, מונה קרלסן לתפקיד מנהלה הספורטיבי של מונקו הצרפתית, כשב-10 בספטמבר הוחלט במונקו לקדם את קרלסן לתפקיד מנכ"ל המועדון. בחודש ינואר 2013, התפטר קרלסן מתפקידו כמנכ"ל מונקו מסיבות אישיות. במקביל לעבודתו כסקאוט ברחבי אירופה וכמנהל ספורטיבי, עבד קרלסן גם כפרשן ומנתח בערוץ TV 2 הנורווגי, ה-BBC רדיו, FIFA מגזין, ספורט בילד, האינדיפנדנט והטיימס. ב-11 במאי 2016, הודיעה רשמית מכבי חיפה כי קרלסן מונה לתפקיד המנהל הספורטיבי של המועדון וייכנס לתפקידו באופן רשמי החל מעונת 2016/17. במועד ההודעה על הצטרפותו למועדון וגם לאחר שנכנס לתפקידו חיפה לא הודיעה מפורשות מהי חלוקת הסמכויות בין קרלסן למאמן הקבוצה רוני לוי. בסוף חודש יולי, עוד בטרם נפתחה עונת המשחקים, פוטר לוי מאימון הקבוצה, בין היתר בעקבות מחלוקות שהתגלעו בינו לבין קרלסן בעניין חלוקת הסמכויות בין השניים ועל האחרון הוטלה המשימה לבחור את המאמן החדש שיעבוד תחתיו. ב-9 באוגוסט 2016 מינה קרלסן את רנה מולנסטיין למאמן מכבי חיפה, אך עקב חוסר ההצלחה המקצועית של הקבוצה פוטר מולנסטיין טרם סיום העונה ובמקומו מונה כמאמן גיא לוזון. בסוף עונת 2016/17 עזב קרלסן את מכבי חיפה עקב חילוקי דעות עם הנהלת המועדון ועם לוזון עצמו. באוגוסט 2017 מונה למנהלה המקצועי של קבוצת סטארט מהליגה הנורווגית. טור-כריסטיאן קרלסן, באתר FootballDatabase.eu אורי קופר, "הכל מקצועי", הבשורה תצא מחיפה?, באתר ynet, 12 במאי 2016 ההכנות לעונה הבאה החלו – הודעת נשיא המועדון, באתר Maccabi Haifa FC - The Official Page תומר לוי, ‏"בקיץ ידעתי שאכלנו אותה. לא האמנתי שזו ההתנהלות", באתר ערוץ הספורט, 18 ביוני 2016 יענקל'ה, מצד שני, ראיון עם יעקב שחר בבלוג "מצד שני" דור בלך, רוני לוי פוטר מאימון מכבי חיפה, באתר הארץ, 27 ביולי 2016 שמעון אלבז, מאמן חדש למכבי חיפה: רנה מולנסטין, באתר ynet, 9 באוגוסט 2016 יניב טוכמן‏, מכבי חיפה: רנה מולנסטיין פוטר. שחר: "חבל שהגענו לרגע הזה, יש צורך בשינוי", באתר וואלה, 13 בפברואר 2017 יניב טוכמן‏, גיא לוזון מונה למאמן מכבי חיפה: "זה אתגר גדול, פסגת הקריירה", באתר וואלה, 13 בפברואר 2017 שמעון אלבז, קרלסן: "לא הרגשתי בנוח כשגיא לוזון מונה", באתר ynet, 10 במאי 2017 מצא בית חדש: קרלסן חתם בסטארט הנורבגית, באתר ‏מאקו‏, 3 באוגוסט 2017
אליפות אירופה בכדורסל 1991

אליפות אירופה בכדורסל 1991, המכונה גם יורובאסקט 1991, היא האליפות ה-28 לנבחרות הכדורסל האירופאיות. האליפות התקיימה בין התאריכים 24 ו-29 ביוני 1991 ברומא, איטליה. באליפות השתתפו 8 נבחרות לאומיות ובסיומה זכתה נבחרת יוגוסלביה בתואר האליפות החמישי בתולדותיה. טוני קוקוץ', שחקן הנבחרת המנצחת, זכה בתואר ה-MVP. בשלב הראשון חולקו הנבחרות לשני בתים. שתי הקבוצות שסיימו ראשונות בכל בית עלו להתמודד בשלב חצי הגמר. בהתמודדות על מקומות 3-4 ניצחה נבחרת ספרד את נבחרת צרפת בתוצאה 83-101. יוון ניקוס גאליס איטליה פרדיננדו ג'נטילה יוגוסלביה טוני קוקוץ' (MVP) ספרד אנטוניו מרטין אספינה יוגוסלביה ולאדה דיבאץ אליפות אירופה בכדורסל 1991 באתר פיב"א
סילינדרופיים

סילינדרופיים (שם מדעי: Cylindrophiidae) היא משפחה של נחשים החיים בדרום-מזרח אסיה - בעיקר בסרי לנקה ובאינדונזיה. משפחה זו כוללת סוג יחיד - נחש צינור ובו 15 מינים. נחשים אלה הקרובים למשפחת האנומוכיליים מפוספסים בשחור-צהוב עם בטן לבנה והם בעלי ראשים ועיניים קטנות, זנבות קצרים ולסתות בעלות שיניים מעטות. חלק מהמינים הללו משריצים צאצאים חיים. הם שוכני קרקע ברובם וניזונים מחסרי חוליות ומחולייתנים קטנים. משפחת סילינדרופיים (Cylindrophiidae) סוג נחש צינור (Cylindrophis) מין Cylindrophis aruensis מין Cylindrophis boulengeri מין Cylindrophis burmanus מין Cylindrophis engkariensis מין Cylindrophis isolepis מין Cylindrophis jodiae מין Cylindrophis lineatus מין Cylindrophis maculatus מין Cylindrophis melanotus מין Cylindrophis mirzae מין Cylindrophis opisthorhodus מין Cylindrophis ruffus מין Cylindrophis yamdena מדיה וקבצים בנושא סילינדרופיים בוויקישיתוף סילינדרופיים, באתר ITIS (באנגלית) סילינדרופיים, באתר NCBI (באנגלית) סילינדרופיים, באתר Animal Diversity Web (באנגלית) סילינדרופיים, באתר האנציקלופדיה של החיים (באנגלית) סילינדרופיים, באתר GBIF (באנגלית) סילינדרופיים, באתר אנציקלופדיה בריטניקה (באנגלית)
בואה האי ראונד

בואה האי ראונד (שם מדעי: Casarea dussumieri) הוא מין של נחש יחידי בסוגו ובמשפחתו - הבולייריים (Bolyeriidae).הוא קרוב רחוק של נחשי הבואה והפיתוניים, אך בעל מאפיינים ייחודיים. נחש זה חי בטבע רק באי ראונד (אנ') שבמאוריציוס. אורכו מגיע ל-150 ס"מ והוא בעל ראש גדול, לסת חזקה בעלת מפרקים היכולים להתפצל ולהתרחב, גוף צר ומוארך יחסית וקשקשים בצבע חום כהה מנומר עם כתמים בהירים. הנחש חי רק באי ראונד ובאיים סביבו ביערות גשם וניזון בעיקר מציד לטאות שונות כמו שממיות וחומטים. בשבי הוא יסכים לקבל גורי עכברים או עוף. נחש זה מצוי בסכנה בטבע עקב פגיעה ביערות בהם הוא חי, פגיעה בלטאות שהוא צד. בזמן האחרון המין התאושש מעט מהפגיעות, בעיקר בגלל סילוק הארנבות שהובאו לאי ופגעו בצמחייה שבו, אותה צריך הנחש כדי להסתתר מטרף ומטורפים. מדיה וקבצים בנושא בואה האי ראונד בוויקישיתוף בואה האי ראונד, באתר ITIS (באנגלית) בואה האי ראונד, באתר NCBI (באנגלית) בואה האי ראונד, באתר Animal Diversity Web (באנגלית) בואה האי ראונד, בבסיס הנתונים ARKive (באנגלית) בואה האי ראונד, באתר GBIF (באנגלית) בואה האי ראונד באתר הרשימה האדומה של IUCN
טרופידופיים

טרופידופיים או בואות ננסיות (שם מדעי: Tropidophiidae) הם משפחה של נחשים לא-ארסיים, הקרובים לחנקיים וחיים ביערות במקסיקו, האיים הקריביים, אמריקה המרכזית ואמריקה הדרומית עד לברזיל. הם נפוצים ביותר במרכז אמריקה ובייחוד בקובה. משפחה זו כוללת 37 מינים. מינים אלה דומים לחנקים אך קטנים מהם בהרבה, באורך של 30–60 ס"מ בממוצע. הם מצויים רוב זמנם מתחת לצמחית היער או מתחת לאדמה, ויוצאים בלילות לחפש טרף. הם בעלי קשקשים צמודים ובעלי צבעים בולטים. הם יכולים להכהות ולהבהיר את גוון צבעם, על ידי שינוי של הפיגמנטים, באמצעות פעילות בלילות והאטת הפעילות היומית, בה השמש מייצרת עוד פיגמנטים. נחשים אלה הם טורפים הניזונים ממכרסמים ומעופות וזוחלים אחרים. בעת סכנה מטורפים הם מתקפלים לצורת כדור מהודק ואם זה לא עוזר הם יכולים לירוק דם מבעד לעיניהם, פיהם ונחיריהם על התוקף. משפחת טרופידופיים (Tropidophiidae) סוג Trachyboa מין Trachyboa boulengeri מין Trachyboa gularis סוג בואה ננסית (Tropidophis) מין Tropidophis battersbyi מין Tropidophis canus מין Tropidophis caymanensis מין Tropidophis celiae מין Tropidophis feicki מין Tropidophis fuscus מין Tropidophis grapiuna מין Tropidophis greenwayi מין Tropidophis haetianus מין Tropidophis hendersoni מין Tropidophis maculatus מין Tropidophis melanurus מין Tropidophis morenoi מין Tropidophis nigriventris מין Tropidophis pardalis מין Tropidophis paucisquamis מין Tropidophis pilsbryi מין Tropidophis preciosus מין Tropidophis semicinctus מין Tropidophis spiritus מין Tropidophis taczanowskyi מין Tropidophis wrighti מין Tropidophis xanthogaster מדיה וקבצים בנושא טרופידופיים בוויקישיתוף טרופידופיים, באתר ITIS (באנגלית) טרופידופיים, באתר NCBI (באנגלית) טרופידופיים, באתר Animal Diversity Web (באנגלית) טרופידופיים, באתר האנציקלופדיה של החיים (באנגלית) טרופידופיים, באתר GBIF (באנגלית) טרופידופיים – סקירה מקיפה ותפוצתם בקובה, באתר לוכד נחשים – מוקד מחוז ירושלים
אורופלטיים

אורופלטיים (שם מדעי: Uropeltidae) היא משפחת נחשים האנדמיים לאזור הודו וסרי לנקה. הם קרוביהם של מיני הסילינדרופיים ומזוהים עקב זנבם המגודל והקשיח. משפחה זו כוללת 69 מינים. אלה נחשים קטנים באורך 20-75 ס"מ והם בעלי ראש ולסתות קטנים, עיניים לא מפותחות, גוף גלילי מכוסה קשקשים חלקים וזנב משוריין. הם נפוצים בעיקר ברמות הרריות בהודו ובסרי לנקה, שם הם מתחבאים מתחת לאדמה או מתחבאים בסבך. הם ניזונים בעיקר מחסרי חוליות כמו חרקים או תולעים, בעיקר משלשולים. משפחת אורופלטיים (Uropeltidae) סוג ומין יחיד Brachyophidium rhodogaster סוג Melanophidium סוג Platyplectrurus סוג Plectrurus סוג ומין יחיד Pseudotyphlops philippinus סוג Rhinophis סוג ומין יחיד Teretrurus sanguineus סוג אורופלטיס (Uropeltis) מדיה וקבצים בנושא אורופלטיים בוויקישיתוף אורופלטיים, באתר ITIS (באנגלית) אורופלטיים, באתר NCBI (באנגלית) אורופלטיים, באתר Animal Diversity Web (באנגלית) אורופלטיים, באתר האנציקלופדיה של החיים (באנגלית) אורופלטיים, באתר GBIF (באנגלית) אורופלטיים, באתר אנציקלופדיה בריטניקה (באנגלית)
פרויקט השבת

"פרויקט השבת" (שבת העולמית) הוא מיזם מיסודו של הרב דוקטור וורן גולדשטיין, רבה הראשי של דרום אפריקה, הקורא ליהודים בכל קהילות העולם לשמור שבת יחד. שמו הרשמי של המיזם הוא "פרויקט השבת - שומרים את זה ביחד" (באנגלית: "The Sabbos Project - Keeping It Together"). המיזם מכונה באופן עממי בשם "שבת בינלאומית". המיזם התחיל כפרויקט מקומי עבור 75 אלף יהודי דרום אפריקה. במסגרתו נקבעה שבת שאותה כל יהודי דרום אפריקה ישמרו יחד. כ־70% מיהודי דרום אפריקה השתתפו בפרויקט. שותפים במיזם ארגוני קהילות בישראל ובתפוצות. בין הקהילות שנטלו חלק: מונטריאול, לונדון, ברצלונה, טינק, רוטרדם, סטפורד, ספרינג ואלי, מקסיקו סיטי ועוד. לפי נתוני המארגנים, בשנת 2016 התקיימו פעילויות של המיזם בלמעלה מ-1152 ערים ברחבי העולם, בחלקן השתתפו אלפים. פרויקט השבת התקיים בפעם הראשונה במתכונת מקומית בדרום אפריקה, בשבת פרשת לך לך, ח' בחשוון תשע"ד (11-12 באוקטובר 2013). פרויקט השבת שנה שנייה - התקיים במתכונת של שבת בינלאומית, בשבת פרשת נח, א' בחשוון תשע"ה (24-25 באוקטובר 2014). פרויקט השבת שנה שלישית - התקיים במתכונת של שבת בינלאומית, בשבת פרשת לך לך, י"א בחשוון תשע"ו (23-24 באוקטובר 2015). פרויקט השבת שנה רביעית - בשבת פרשת לך לך, י"א בחשוון תשע"ז (11-12 בנובמבר 2016). פרויקט השבת שנה חמישית - בשבת פרשת לך לך, ח' בחשוון תשע"ח (27-28 באוקטובר 2017). בשנת תשע"ח, לקראת אירועי השבת, דף הפייסבוק הרשמי של פרויקט השבת, הוסיף את השם הרשמי "שבת עולמית" לשמו של הדף. שבת עולמית - פרויקט השבת שנה ששית - בשבת פרשת וירא, יח בחשוון תשע"ט (26-27 באוקטובר 2018). שבת עולמית שנה שביעית - בשבת פרשת וירא, י"ח בחשוון תש"ף, 15-16 נובמבר 2019. שבת עולמית שנה שמינית - בשבת פרשת וירא, כ"א בחשוון תשפ"א, 6-7 נובמבר 2020. שבת עולמית שנה תשיעית - בשבת פרשת וירא, י"ז בחשוון תשפ"ב, 22-23 אוקטובר 2021. יוזמי הפרויקט מזמינים את המשתתפים להירשם, ולערוך פעילויות שמחברות יהודים יחד, באותה שבת. שולחנות שבת משותפים, אירועי "הפרשת חלה" לקראת שבת, הבדלה משותפת ועוד. בתשע"ח קראו מספר מפורסמים בסרטונים להצטרף למיזם, ח"כ אמיר אוחנה ועוד. בביקור שערך הרב גולדשטיין אצל הרב חיים קניבסקי עודד את הפרויקט ואמר "בכוח זה אפשר לזרז את הגאולה". האתר של "פרויקט השבת" דף הפייסבוק הישראלי של 'פרויקט השבת - שומרים את זה ביחד' יקי אדמקר‏, החילונים שישמרו שבת בפעם הראשונה: "אתגר מרגש", באתר וואלה, 23 באוקטובר 2014 כתבת סיכום על פרויקט השבת העולמי - 'שבת בינלאומית' ב'הידברות' לקראת השבת הבינלאומית הראשונה - כתבה באתר כיפה דן אריאלי מסביר על פרויקט השבת [1] פרופ' דן אריאלי - היועץ שמאחורי 'פרויקט השבת' באתר aish (אנגלית) לינק להורדה של מוזיקה - אלבום "פרויקט השבת" שבת עולמית - פרויקט השבת הגדול ביותר בעולם באתר יוטיוב 21 באוקטובר 2017 http://www.ynet.co.il/articles/0,7340,L-4522899,00.html ; http://www.aish.com/jw/s/The-Shabbat-Project-Making-History.html The international Shabbat Project involved more than a million Jews in 84 countries, באתר ג'רוזלם פוסט, 28 בנובמבר 2015 שיא גינס לשבת: החלה הגדולה בעולם, באתר ynet, 30 באוקטובר 2015
HD 56925

HD 56925 הוא כוכב וולף-ראייה הנמצא במרכז ערפילית הפליטה NGC 2359 (ידועה גם בשם "ערפילית קסדתו של תור") בקבוצת הכוכבים כלב גדול. המרחק לכוכב אינו ידוע במדויק אך הוא נע בין 3,500 פארסק (11,410 שנות אור) ל 6,900 פארסק (22,500 שנות אור) אך ככל הנראה הכוכב נמצא במרחק של 4,800 פארסק (15,600 שנות אור), מה שאומר שעוצמת הארתו של הכוכב גדולה פי 280,000 מזו של השמש. מסתו של הכוכב היא 16 מסות שמש, רדיוסו כ-1.4 רדיוסי שמש והוא בעל טמפרטורה של 112,000 קלווין. גילו מוערך בכ-20 מיליון שנים. כוכבי וולף ראייה כמו HD 56925 מאופיינים על ידי קצב איבוד המסה שלהם כתוצאה מרוח השמש החזקה שלהם. שיעור איבוד המסה של HD 56925 מוערך ב 70 מיליוניות מסת שמש בשנה ומהירות רוח השמש של הכוכב מוערכת ב-1,545 ק"מ לשנייה. ערפילית הפליטה הטבעתית NGC 2359 מעוררת מהקרינה המייננת של הכוכב. קוטרה המשוער של הערפילית הוא 4 פארסק והיא פולטת קרינה בטווח רחב מרדיו ועד לקרני רנטגן. HD 56925, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
קסנופידידיים

קסנופידידיים (שם מדעי: Xenophidiidae) היא משפחת קטנה של נחשים בתוכם רק סוג אחד - Xenophidion. משפחת נחשים זו כמעט ולא נחקרה והיא מכילה שני מינים החיים במלזיה. נחשים אלו הקרובים לזעמניים, מגיעים לאורך 30 ס"מ ובעלי שיניים מעטות בלסת התחתונה, ראש קצר וקשקשים קטנים. הם חיים בין פסולת העלים או בין העלים שבקרקע היער ומחפשים יצורים קטנים. הסוג נחקר כבר ב-1995 על ידי החוקר ריינר גינטר, שסיווג את הסוג במשפחה עצמאית, נפרדת מהזעמניים ומקורב למשפחת הקסנדוררמטיים וגם לבולייריים, דמויי הפיתונים. משפחת קסנופידידיים (Xenophidiidae) סוג Xenophidion מין Xenophidion schaeferi מין Xenophidion acanthognathus קסנופידידיים, באתר ITIS (באנגלית) קסנופידידיים, באתר NCBI (באנגלית) קסנופידידיים, באתר Animal Diversity Web (באנגלית) קסנופידידיים, באתר האנציקלופדיה של החיים (באנגלית) קסנופידידיים, באתר GBIF (באנגלית)
תלמי אפיון

תלמי אפיון (ביוונית: Πτολεμαῖος Ἀπίων‏; 150‏-145 לפנה"ס - 96 לפנה"ס בערך) היה נסיך מצרי מבית תלמי. בנו של תלמי השמיני ומלך קירנה. תלמי אפיון היה בנו של תלמי השמיני ("פיסקון") מלך מצרים, ושל פילגש ששמה אינה מצוין במקורות. יש המזהים את אותה פילגש עם אירנה (Eirene), שנודעה לה השפעה רבה בחצרו של תלמי השמיני. עם זאת, טענה זו אינה וודאית ואין לה עדויות ברורות. השם "תלמי" היה שם רווח מאוד בקרב משפחתו, והשם "אפיון" הוא ככל הנראה שם מצרי עתיק שנגזר משמו של האל המצרי אפיס. בין אחיו למחצה ניתן למנות את תלמי התשיעי ותלמי העשירי. הוא נולד ככל הנראה בין השנים 150-145 לפנה"ס. כאשר נולד, היה אביו מושל קירנאיקה שבלוב מטעם תלמי השישי. בשנת 145 לפנה"ס מת תלמי השישי, ואביו הוכתר כמלך. תלמי אפיון מונה לשליט קירנה מטעם אביו בתאריך לא ודאי. יש המתארכים את תחילת שלטונו לשנת מותו של אביו - 116 לפנה"ס, אולם יש הדוחים אותה לסביבות 100-109 לפנה"ס. על תקופת שלטונו לא ידוע דבר. על פי ההערכות בתחילה הוא שימש כמושל בלבד, אולם בהמשך, מן הסתם בתמיכת הרפובליקה הרומית, הוא הצליח לבסס את מעמדו כשליט עצמאי לחלוטין, ולהכריז על עצמו כמלך. בכתובת שתוארכה לשנת 100 לפנה"ס, נזכר "מלך המולך בקירנה". הוא מת בשנת 96 לפנה"ס. הוא מעולם לא נשא אשה ולא הוליד ילדים, ועם מותו הוריש בצוואתו את ממלכתו לרומא. עם זאת, האזור לא הפך לפרובינקיה רומית מיד, ובתחילה הרומאים העניקו לאזור עצמאות. רק בשנת 74 לפנה"ס השתלטו הרומאים סופית על המחוז. מדיה וקבצים בנושא תלמי אפיון בוויקישיתוף תלמי אפיון באתר Ptolemaic Dynasty (באנגלית) תלמי אפיון, באתר אנציקלופדיה בריטניקה (באנגלית) הגיית השם ביוונית: אפיון במלעיל. ראו לדוגמה: אפיאנוס, "מלחמות מיתרידטס", 121. "אפיון, מלך במדינה זו [קירנה], ממזר מבית תלמי". Smith, Dictionary of Greek and Roman Biography and Mythology, "Ptolemaeus Apion", 1873 אירנה באתר Ptolemaic Dynasty השוו למשל: יוסף בן מתתיהו, "נגד אפיון", מאמר שני, פרק ה. תלמי אפיון באתר Ptolemaic Dynasty דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה). עמ' 765. דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה). עמ' 765. הערה 94. יוסטינוס, ספר שלושים ותשעה, 5. אמיאנוס מרקלינוס, ספר עשרים ושתים, 16, 24. אפיאנוס, "מלחמות האזרחים", 1.13.111. דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה). עמ' 765. הערה 96.
פסאודוקסנודונטים

פסאודוקסנודונטים (Pseudoxenodontinae) היא תת־משפחה של זעמניים, בה כלולים 3 סוגים. נחשים אלה חיים בדרום-מזרח אסיה, סין וטאיוואן וחיים באזורים הרריים. לעיתים בני הקבוצה שייכים למשפחה עצמאית. מינים אלה באים באורך 40-120 ס"מ ושייכים לתת־משפחה של זעמניים, השונים משאר הזעמניים בכמה הבדלים, בעיקר בנוגע לאיברי הרבייה שלהם. תת-משפחת פסאודוקסנודונטים (Pseudoxenodontinae) סוג Plagiopholis - בו 5 מינים סוג Pseudoxenodon- בו 6 מינים סוג Thermophis - בו 2 מינים מדיה וקבצים בנושא פסאודוקסנודונטים בוויקישיתוף פסאודוקסנודונטים, באתר ITIS (באנגלית) פסאודוקסנודונטים, באתר NCBI (באנגלית)
נחשי מים

נחשי מים (Natricinae) היא תת-משפחה של זעמניים שבתת־סדרת הנחשים. לעיתים נחשבת קבוצה זו למשפחה עצמאית (Natricidae), הקרובה לזעמניים. הקבוצה חיה באירופה, אסיה, אפריקה ואמריקה הצפונית באגמים, נהרות וביצות. נחשי המים הם נחשים קטנים החיים רוב זמנם במים רדודים ובביצות והם בעלי קשקשי גחון רחבים. הם יכולים לעצור את נשימתם לזמן רב במהלכו הם מסתתרים מתחת למים ומחפשים מזון. אלו הם טורפים קטלניים שאינם ארסיים, אך בעלי נשיכה חזקה ולוחצנית והם בעלי ראייה טובה, גוף קצר וזנב מעוגל. הם תופסים את טרפם, הכולל חסרי חוליות שונים, צפרדעים, ראשנים, סרטנים ודגים שונים וכן יונקי מים שונים ממארב מוסווה. המין היחיד בישראל מתת־משפחה זו הוא נחש מים משובץ (Natrix tessellata). ישנם 28 סוגים בתת-משפחה זו: Adelophis Afronatrix Amphiesma Amphiesmoides Anoplohydrus Aspidura Atretium סוג ומין יחיד Balanophis ceylonensis Clonophis Hologerrhum Hydrablabes Hydraethiops סוג ומין יחיד Iguanognathus werneri Macropisthodon נחש מים (Natrix) Nerodia - בו נחש מים צפוני Opisthotropis Parahelicops Pararhabdophis Regina Rhabdophis - בו הימקגאשי Seminatrix Sinonatrix Storeria נחש בירית (Thamnophis) סוג ומין יחיד Tropidoclonion lineatum Tropidonophis Virginia Xylophis Amplorhinus Limnophis Natriciteres Psammodynastes Xenochrophis מדיה וקבצים בנושא נחשי מים בוויקישיתוף נחשי מים, באתר אנציקלופדיה בריטניקה (באנגלית) נחשי מים, באתר ITIS (באנגלית) נחשי מים, באתר NCBI (באנגלית) נחשי מים, באתר האנציקלופדיה של החיים (באנגלית)
דרום אפריקה בתקופת האפרטהייד

תקופת האפרטהייד בדרום אפריקה התקיימה בין השנים 1948 ל-1994, במהלכן הונהג משטר האפרטהייד שעיקרו הפרדה גזעית בין לבנים לשחורים. במהלך תקופה זו חל שינוי מדיני - ביטול איחוד דרום אפריקה בשנת 1961 והחלפתו ברפובליקה של דרום אפריקה אשר קיימת עד ימינו. עם זאת, לאורך שנים אלה שימרה דרום אפריקה, גם בעת היותה רפובליקה, מאפיינים פוליטיים, תרבותיים, סמליים ואחרים מתקופת האיחוד, אשר הגיעו לקיצם רק עם ביטול משטר זה בשנת 1994. ערך מורחב – איחוד דרום אפריקה איחוד דרום אפריקה (באנגלית: Union of South Africa ובהולנדית: Unie van Zuid-Afrika) הייתה מדינה עצמאית שהתקיימה במהלך המאה ה-20 בשטחי דרום אפריקה של ימינו. בבחירות בשנת 1948 חששו רבים מאזרחי דרום אפריקה הלבנים שאם יצביעו למפלגה מתונה, זכויות היתר שלהם ישללו. בבחירות אלו זכתה המפלגה הלאומית למושבים רבים בפרלמנט וביחד עם המפלגה האפריקנרית הקימה קואליציה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – ארצות המולדת השחורות ערך מורחב – דרום-מערב אפריקה פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – ראש ממשלת דרום אפריקה ערך מורחב – נשיא דרום אפריקה פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אפרטהייד איחוד דרום אפריקה היסטוריה של דרום אפריקה Population Division of the Department of Economic and Social Affairs of the United Nations Secretariat, World Population Prospects: The 2010 Revision The Statesman's Year-Book, 1967–1968 (104th annual edition), edited by S.H. Steinberg, Macmillan, London; St. Martin's Press, New York, 1967, pages 1405–1424 Census 2001: Primary Tables: Census '96 and 2001 compared. Pretoria: Statistics South Africa. 2004. pp. 25–28. ISBN 0-621-34320-X. Archived from the original (PDF) on 20 December 2014. Retrieved 1 December 2014. Sally Frankental; Owen Sichone (2005-01-01). South Africa's Diverse Peoples: A Reference Sourcebook. ABC-CLIO. p. 187. ISBN 978-1-57607-674-3. Retrieved 2013-09-18. SAIRR: A Survey of Race Relations in South Africa 1975. Johannesburg 1976. S. 331
מדצואידיים

מדצואידיים (Madtsoiidae) היא משפחה נכחדת של נחשים קדומים שחיו בתקופת הקרטיקון העליון ועד לסוף תקופת הפליסטוקן בטווח זמן של 98 מיליון ועד 12,000 שנה לפני זמננו. נחשים אלה התגלו באזורים רבים ברחבי העולם, באירופה, אפריקה, דרום אמריקה ואוסטרליה. הנחשים הללו היו טורפים קדמונים שיכלו להגיע, במקרה של הגיגנטופיס (Gigantophis) ל-10.7 מטר ולטרוף את שאר היצורים שחיו באזור. הם דמו לפיתוניים ויכלו כנראה להיכרך סביב טרפם עד לחניקתו למוות. עם זאת הם אינם קרובים לפיתוניים. מינים אלה שחיו גם באוסטרליה, שימשו מודל לתרבות האבוריג'ינים וכמה יצירות שלהם התבססו על נחשי ענק, ייתכן שעל הסוג וונאמבי. סוג ומין יחיד גיגנטופיס (Gigantophis garstini) מדצויה (Madtsoia) וונאמבי (Wonambi) Patagoniophis Alamitophis סוג ומין יחיד Rionegrophis madtsoioides Yurlunggur סוג ומין יחיד Herensugea caristiorum Nanowana סוג ומין יחיד Sanajeh indicus סוג ומין יחיד Kelyophis hechti סוג ומין יחיד Menarana nosymena סוג ומין יחיד Nidophis insularis ואסוקי אינדי מדיה וקבצים בנושא מדצואידיים בוויקישיתוף מדצואידיים, באתר האנציקלופדיה של החיים (באנגלית) מדצואידיים, באתר GBIF (באנגלית)
בנימין מוספיא

בנימין מוספיא (כונה גם דיוניסיוס; ה'שס"ו, 1606, ספרד - ה'תל"ה, 1675, אמסטרדם) היה רופא ומילונאי יהודי, בן למשפחת אנוסים מספרד. בתקופת פעילותו הספרותית חי ופעל בשטחי מדינת שלזוויג-הולשטיין של ימינו ובהולנד. מוספיא נולד בספרד למשפחת אנוסים, שם אביו היה עמנואל. בבגרותו היגר להמבורג שם עסק ברפואה, בהמשך פעל בגליקשטאדט שבדוכסות הולשטיין, שם התפרסם כרופא מומחה ומונה לרופאו האישי של מלך דנמרק כריסטיאן הרביעי. לאחר מותו של המלך היגר לאמסטרדם ולמד בבית המדרש "כתר תורה". ב-1628 נישא, אך אשתו נפטרה כעבור שש שנים, שנה לאחר פטירתה הדפיס לזכרה את ספרו "זכר רב" ובו שמות ופעלים מכתבי הקודש מסודרים לפי נושאים ושירי תפילה לפי סדר ששת ימי בראשית. הספר נדפס בתרגום ללטינית בשנת 1638 וזכה למהדורות חוזרות. חיבורים נוספים שלו עוסקים בענייני רפואה המופיעים בכתבי הקודש, חיבור שראה אור בשנת 1640 בלטינית ונספח לו מאמר "מי זהב" העוסק באלכימיה ובתרופות מזהב; ספר בשם "מי הים" העוסק בגאות ושפל שכתב ב-1642 לכבוד פרדריק השלישי, מלך דנמרק שאותו ריפא. מיוחס לו גם חיבור על התלמוד הירושלמי. הוא היה מראשוני התומכים בשבתי צבי, חברי חברת "כתר תורה" שחתמו על מכתב למשיח השקר ובו "קיבלו את עול מלכותו באהבה". בשנת 1655 הדפיס את ספרו "מוסף הערוך" כהשלמה לספר הערוך של רבי נתן מרומי, בהסתמך על ידע רחב שלו ביוונית ולטינית ועל המילון של יוהאן בוקסטורף. בחיבורו זה עמד על ההכרה של חשיבות ידיעת השפה היוונית לשם הבנת מילים ומושגים במשנה, וביקר את האמוראים שלא היו בקיאים בשפה זו, ולפיכך שגו לדעתו בפירוש מילים מסוימות. במבוא לספרו הוא מעיר על האמוראים רבינא ורב אשי, עורכי התלמוד, כי ”לא ידעו ולא יבינו קול המונה של רומי, ולשון מדברת גדולות בני היוונים, למען התרחקם מעל גבולם”. למרות זאת מיעט לחלוק על האמוראים, ורק במקרים נדירות הוא מפרש מילים מסוימות שלא כדבריהם. בשל דעותיו אלה היה מוספיא נתון לביקורת נרחבת של רבנים שייחסו לו כפירה. שמואל יוסף פין, הר"ר בנימין ב"ר עמנואל מוספיא, בתוך: "כנסת ישראל" עמ' 169–170, באתר היברובוקס "מוּספְיָא, בנימן בן עמנואל", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 125, באתר היברובוקס דוד מרגלית, רבי בנימין מוספיא, רב רופא בלשן וסופר, באתר אוצר החכמה חיבוריו מוסף הערוך, אמשטרדם תט"ו, באתר היברובוקס זכר רב, אלטונה תקס"ז, באתר היברובוקס לעיני כל ישראל, ערעור על צוואתה של בתו לאה שהורישה נכסיה לזרים, שנת ה'תל"ב, אמסטרדם, מתוך מאגר הספרים הסרוקים של הספריה הלאומית שתים עשרה שאלות, השגות על חבורו של ר' יעקב ששפורטש 'ויקם עדות ביעקב', שנת התל"ב, אמשטרדם, מתוך מאגר הספרים הסרוקים של הספריה הלאומית בנימין בן עמנואל מוספיא (1606-1675), דף שער בספרייה הלאומית
נחשים קמאים

נחשים קמאים (שם מדעי: Henophidia) היא קבוצה של נחשים מסדרת הקשקשאים. הנחשים הללו נחשבים לפרימיטיביים יחסית והם קרוביהם הרחוקים של הנחשים העיוורים. הם חסרי ארס אך בעלי לסתות ושרירים חזקים. מינים אלה הם המינים הגדולים ביותר בסדרת הקשקשאים כשהגדולים ביותר בהם הם הפיתון המרושת ומיני האנקונדה - נחשים אלה יכולים לבלוע חזיר או אייל ואפילו תנינים שהם צדים והלסתות שלהם נפתחות לצדדים. משפחות אחרות קטנות יותר ומיניהם חיים רוב זמנם באדמה או בין העלים. אניליים (Aniliidae) - בו סוג ומין יחיד אניליוס (Anilius scytale) אנומוכיליים (Anomochilidae) חנקיים (Boidae) בולייריים (Bolyeriidae) - בו סוג ומין יחיד בואה האי ראונד (Casarea dussumieri) סילינדרופיים (Cylindrophiidae) לוקסוסמיים (Loxocemidae) - בו סוג ומין יחיד פיתון מקסיקני (Loxocemus bicolor) פיתוניים (Pythonidae) טרופידופיים (Tropidophiidae) אורופלטיים (Uropeltidae) קסנופלטיים (Xenopeltidae אניליוס רב חנק אזמרגדי Cylindrophis ruffus פיתון השיחים נחשים קמאים, באתר NCBI (באנגלית)